- vn 



publici factam esse juris, ita, ut Supplementa mea jam 

 nunc valde incompleta existant. Idcirco ad ordines a me 

 perlustratos Supplementum primum elaborare mecum statui, 

 ut terminus certus ponatur, a cjuo omnia Supplementa in po- 

 sterum edenda incipiant. Ingentem quidem specierum no- 

 varum vel emendatarum copiam in hoc primo Supplemento 

 botanicis offero, sed dolium Danaidum facilius poterit repleri, 

 quam plantarum hucusque cognitarum agmen cohiberi. Nam 

 iicet summo cum studio et labore omnes, quarum ullam 

 cognitionem accipere potui, species enumeraverim, bene scio, 

 multa plantarum et novarum et jam diutius cognitarum genera 

 et species me fortasse omnino fugisse, uam fere quotidie omis- 

 sorum errorumque catalogus meus crescit, sed nihilo secius 

 etiam hoc additamentum unius anni botanicis haud ingra- 

 tum fore spero. Vix timeo, ne Supplementum, in quo multa 

 hoc loco primum descripta plantarum genera et species re- 

 periuntur, ad ipsius operis incommodum vel detrimentum 

 evadat, nam index ordinum, tribuum, generum, specierum 

 et synonymorum locupletissimus , quem €t, A, ^ritxeM, 

 magna cum assiduitate elaboravit, Supplementum simulcum 

 Repertorio ipso amplectitur. Deleatur igitur nunc index, 

 quem tomo primo addidi. 



Ceterum omnes botanicos, qui opere hoc ad plantas de- 

 finiendas utantur, oro rogoque, ut, quae omissa forte repe- 

 riant genera et species mihi benevole nuntient catalogosque 

 errorum omissorumve mittant per bibliopolas Lipsiam ad edi- 

 torem. Conjunctis enim tantummodo laboribus assequi pos- 

 sum quod mihi uni efficere non contigit. 



